Diari Oficial de la Generalitat Valenciana


Sumari del DOGV 8147, del 11-10-2017 (2017/8731)

RESOLUCIÓ de 3 d'octubre de 2017, del president de CulturArts Generalitat, per a la concessió d'ajudes per a la producció audiovisual en la modalitat de curtmetratges i projectes multiplataforma documentals.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8147

Data del DOGV
:   11-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/8731


Data del document
:   03-10-2017

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 3 d'octubre de 2017, del president de CulturArts Generalitat, per a la concessió d'ajudes per a la producció audiovisual en la modalitat de curtmetratges i projectes multiplataforma documentals. [2017/8731]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 20 d'abril de 2017, del president de CulturArts Generalitat, per la qual es convoca la concessió d'ajudes per a la producció audiovisual (DOGV 8028, 27.04.17), en atenció als següents  
  
  
Antecedents de fet  
Primer. Mitjançant l'esmentada Resolució de 20 d'abril de 2017, es va convocar la concessió d'ajudes per a la producció audiovisual, d'acord amb allò que s'ha previst a l'Ordre 33/2016, de 18 de juliol, de la Conselleria d'Educació, Investigació, Cultura i Esport (DOCV 7832, 20.07.2016), per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat.  
  
Segon. De conformitat amb el que estableix l'apartat primer del punt quart de la convocatòria, el termini de presentació de sol·licituds era de 30 dies naturals, a comptar des de l'endemà de la publicació de la convocatòria en el Diari Oficial de la Generalitat Valenciana, per la qual cosa va finalitzar el 29 de maig de 2017. S'han presentat, per part de les diferents empreses interessades, un total de vint-i-set (27) sol·licituds en aquesta modalitat, de les quals setze (16) corresponen a projectes de curtmetratges documentals i onze (11) a projectes multiplataforma documentals.  
Tercer. Per acord del president de CulturArts Generalitat, de 29 de juny de 2017, va ser nomenada la comissió tècnica de valoració de les sol·licituds, prevista en el punt cinqué de l'esmentada Resolució de 20 d'abril de 2017, corresponent a la modalitat de curtmetratges i projectes multiplataforma documentals.  
Quart. Constituïda a aquest efecte i reunida en sessió el 12 de setembre de 2017, va procedir a valorar les sol·licituds d'acord amb els criteris aplicables establits en els apartats corresponents del punt sisé, apartat 3, de la resolució de 20 d'abril de 2017, i a emetre l'informe i la proposta corresponents.  
Cinqué. A la vista de l'informe i la proposta de la comissió tècnica de valoració, el director general de CulturArts Generalitat va formular una proposta de resolució a l'empara del que preveu el punt 7 de l'article 6 de l'esmentada Ordre 33/2016.  
  
Fonaments de dret  
Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003).  
Segon. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOCV 7464, 12.02.2015) i especialment allò que s'ha disposat en el seu títol X.  
Tercer. L'Ordre 33/2016, de 18 de juliol, de la Conselleria d'Educació, Investigació, Cultura i Esport (DOCV 7832, 20.07.2016), per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (d'ara en avant ordre de bases reguladores).  
Quart. L'esmentada Resolució de 20 d'abril de 2017, del president de CulturArts Generalitat, per la qual es convoca la concessió d'ajudes per a la producció audiovisual (DOGV 8028, 27.04.2017).  
Cinqué. El Decret 141/2014, de 5 de setembre, del Consell, publicat en el DOCV 7355 de 08.09.2014, pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, que contempla en l'article 2, punt 2, lletra l, entre les funcions d'aquesta entitat pública, la convocatòria i la gestió de subvencions, ajudes i incentius de les diferents matèries culturals integrades en CulturArts Generalitat.  
Per la seua banda, l'article 4, punt 2, lletra j, disposa que correspon a la Presidència: «Convocar i resoldre la concessió d'incentius, ajudes i subvencions i aprovar les bases corresponents».  
  
Per tot això, en virtut dels antecedents de fet i fonaments de dret esmentats i la resta de normativa aplicable, vista l'acta i la proposta evacuada per la comissió tècnica, i també la proposta de resolució elevada pel director general de CulturArts Generalitat, atenent al que estableix l'article 7 de l'ordre de bases reguladores i en l'exercici de les competències per a la concessió de les ajudes que tinc atribuïdes d'acord amb els preceptes esmentats, resolc:  
  
Primer  
Concedir les ajudes a les empreses beneficiàries que es detallen en l'annex I, de la present resolució, d'acord amb la puntuació obtinguda segons la baremació de la comissió tècnica de valoració i atenent al que estableix el punt segon de l'esmentada resolució de 20 d'abril, que contempla un import global de 230.000 ?.  
No obstant això, s'han assignat 225.553,00 - a aquesta modalitat i un romanent de 4.447,00 - a la modalitat de curtmetratges i projectes multiplataforma de ficció, atés que s'ha aplicat el que preveu l'apartat 5 del punt seté de l'esmentada resolució: «En el cas que en una modalitat no poguera cobrir-se l'import sol·licitat per l'últim projecte per no aconseguir el pressupost per a assignar la totalitat de l'ajuda sol·licitada, seria la comissió la que hauria de proposar si aquest import s'assigna a aquest sol·licitant o es trasllada aquest import a una altra modalitat o gènere on puga ser més efectiva la seua assignació».  
En conseqüència, d'acord amb la proposta de la comissió tècnica de valoració de curtmetratges i projectes multiplaforma documentals, en la seua sessió de treball de 12 de setembre de 2017, en atenció a les quantitats sobrants en cada modalitat, als imports sol·licitats per a dur a terme l'activitat pels suplents i a les puntuacions obtingudes per aquests, es destina l'economia sobrant en la modalitat de curtmetratges i projectes multiplataforma documentals (4.447,00 euros), a la modalitat de curtmetratges i projectes multiplataforma de ficció.  
  
  
Segon  
Nomenar com a suplents les persones i entitats especificades en l'annex II per ordre de puntuació, en els quals ha de recaure l'ajuda en cas de possibles renúncies, d'acord amb el que estableix l'article 7, punt 3 de l'ordre de bases reguladores, els projectes del qual no han sigut estimats, amb indicació de la puntuació atorgada a cada un d'aquests en funció dels criteris de valoració previstos en l'esmentada convocatòria.  
  
  
Tercer  
Denegar l'ajuda a les sol·licituds presentades per a la producció audiovisual de curtmetratges i projectes multiplataforma documentals corresponents als projectes especificats en l'annex III, basant-se en el que estableix el punt 3.1 del punt sisé de la Resolució de 20 d'abril:  
  
«En cada una de les modalitats s'ha de fer una mitjana de les valoracions de guió realitzada pels analistes experts de la comissió, i només han de passar a les següents fases el 60 % dels projectes presentats atenent a l'ordre resultant de la valoració del guió. A aquests efectes no s'han de computar els projectes que no hagen aportat un guió complet.  
  
L'últim projecte que supere aquesta fase ha de ser aquell que sent seleccionat supose exactament el 60 % o un percentatge superior sempre que sense comptabilitzar-ho el percentatge siga inferior al 60 %».  
  
Quart  
Les persones i entitats beneficiàries han de complir les obligacions i les normes de justificació previstes en els punts huité i nové de la Resolució de 20 d'abril de 2017, del president de CulturArts Generalitat, per la qual es convoca la concessió d'ajudes per a la producció audiovisual.  
  
D'acord amb el que preveu l'article 12, punt 7 de l'ordre de bases reguladores i en el punt nové, apartat 1, de la Resolució de 20 d'abril, el termini màxim per a la presentació dels documents justificatius de les subvencions serà el 29 de desembre per a l'anualitat 2017 i el 31 de desembre per a l'anualitat de 2018.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, el present acte, que posa fi a la via administrativa, pot ser recorregut potestativament en reposició o bé es pot plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició ha d'interposar-se davant del president de CulturArts Generalitat, en qualitat d'òrgan competent per a concedir les ajudes en el termini d'un mes a comptar de l'endemà de la seua publicació en el Diari Oficial de la Generalitat Valenciana.  
b) El recurs contenciós administratiu ha de plantejar-se davant dels jutjats contenciosos administratius de València en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 3 d'octubre de 2017. El president de CulturArts Generalitat: Vicent Marzà Ibáñez.